laion/Wikipedia-Exotic huggingface dataset:
ბაშკირეთის სახელმწიფო სამედიცინო უნივერსიტეტი

ბაშკირეთის სახელმწიფო სამედიცინო უნივერსიტეტი (რუს. Башкирский государственный медицинский университет; ბაშკ. Башҡорт дәүләт медицина университеты) — უმაღლესი სამედიცინო სასწავლებელი. მდებარეობს უფაში, ბაშკირეთი, რუსეთი. ბაშკირეთის სამედიცინო ინსტიტუტი დაარსდა 1932 წელს. თავდაპირველად იგი განთავსებული იყო ფრუნზეს ქუჩაზე მდებარე სკოლის მეორე სართულზე. მოგვიანებით მთელი შენობა გადაეცა ინსტიტუტს. მალევე ინსტიტუტისთვის აშენდა საერთო საცხოვრებელი 600 ადგილზე და ახალი სასწავლო კორპუსი. 1933 წელს ინსტიტუტში გაიხსნა ჰისტოლოგიის ფაკულტეტი და უცხო ენათა კაბინეტი. 1933 წელსვე ინსტიტუტს მიენიჭა ალკკ-ის XV წლისთავის სახელი. 1934 წელს გაიხსნა ნორმალური ფიზიოლოგიის, მიკრობიოლოგიის, პათოლოგიური ფიზიოლოგიის, ოპერატიული ქირურგიის, საერთი ქირურგიის, შინაგან სნეულებათა და ფარმაკოლოგიისა ფაკულტეტები. 1938 წელს ინსტიტუტში იყო 32 კათედრა, რომელსაც ხელმძღვანელობდა 9 პროფესორი და 23 დოცენტი. 1941 წელს ინსტიტუტის ბაზაზე განათავსეს მოსკოვის პირველი სამედიცინო ინსტიტუტი მთელი სტუდენტური და პროფესორ-მასწავლებლების შემადგენლობით. 1965 წელს ინსტიტუტში იყო 22 დოქტორი და 102 მეცნიერებათა კანდიდატი. 2013 წელს შეუერთდა უფის სამედიცინო კოლეჯი. პედიატრიული ფაკულტეტი სამკურნალო ფაკულტეტი სტომატოლოგიური ფაკულტეტი სამკურნალო საქმის ფაკულტეტი სამედიცინო-პროფილაქტიკური ფაკულტეტი ფარმაცევტული ფაკულტეტი Камалов М. Х., Сафин М. С. Медицинские кадры Башкирии за 60 лет. // Журнал «Советское здравоохранение», 1979 г. Сафин М. С. Башкирский государственный медицинский институт им. XV — летия ВЛКСМ. Уфа, 1978 г. История становления и развития БГМУ в воспоминаниях ветеранов и сотрудников. Уфа, 1999 г. История становления и развития БГМУ в воспоминаниях ветеранов и сотрудников. Уфа, 2000 г. Сафин М. С. Башкирскому государственному медицинскому институту 60 лет. Уфа, 1992 г. ბაშკირეთის სახელმწიფო სამედიცინო უნივერსიტეტი დაარქივებული 2015-11-27 საიტზე Wayback Machine. ↑ დაარქივებული ასლი. დაარქივებულია ორიგინალიდან — 2016-04-01. ციტირების თარიღი: 2017-05-21.
უილიამ ბასინსკი

უილიამ ჯეიმზ ბასინსკი (ინგლ. William James Basinski, დ. 1958) — ავანგარდული კომპოზიტორი ნიუ-იორკიდან. აგრეთვე არის კლარნეტისტი, საქსოფონისტი, საუნდ და ვიდეო არტისტი. განსაკუთრებით ცნობილია მისი The Disintegration Loops, ალბომი, რომელიც შედგენილია ადრეული ნამუშევრები მონაკვეთებისგან. სტუდიური ალბომები Shortwavemusic (1998, Raster-Noton) Watermusic (2000, 2062 Records) The Disintegration Loops (2002, 2062 Records) The River (2002, Raster-Noton) The Disintegration Loops II (2003, 2062 Records) Watermusic II (2003, 2062 Records) Melancholia (2003, 2062 Records) The Disintegration Loops III (2003, 2062 Records) A Red Score in Tile (2003, Three Poplars) The Disintegration Loops IV (2003, 2062 Records) Variations: A Movement in Chrome Primitive (2004, Durtro/Die Stadt) Untitled (2004, Spekk), რიჩარდ ჩარტირთან Silent Night (2004, 2062 Records) The Garden of Brokenness (2006, 2062 Records) Variations for Piano and Tape (2006, 2062 Records) El Camino Real (2007, 2062 Records) 92982 (2009, 2062 Records) Vivian & Ondine (2009, 2062 Records) Aurora Liminalis (2013, Line), რიჩარდ ჩარტირთან Nocturnes (2013, 2062 Records) Cascade (2015, 2062 Records) The Deluge (2015, 2062 Records) A Shadow in Time (2017, 2062 Records) Selva Oscura (2018, Temporary Residence Limited) On Time Out of Time (2019, Temporary Residence Limited) Hymns of Oblivion (2020, გამოიცა ლეიბლისგან დამოუკიდებლად) Lamentations (2020, Temporary Residence Limited) " . . . on reflection " (2022, Temporary Residence Limited) (იანეკ შეფერთან ერთად) კომპილაციური ალბომები The Disintegration Loops (2012, Temporary Residence Limited) ოფიციალური საიტი უილიამ ბასინსკი საიტზე Discogs უილიამ ბასინსკი კინოფილმების ინტერნეტ-მონაცემთა ბაზაში ↑ Lester, Paul. (11 October 2010) New band of the day – No 884: William Basinski. The Guardian. ↑ Medwin, Marc. (1 October 2012) William Basinski - The Disintegration Loops. Dusted Magazine. დაარქივებულია ორიგინალიდან — 21 მაისი 2013. ციტირების თარიღი: 20 მაისი 2017.
აკა

აკა/აკესი – კოლხეთის (ეგრისის) ჰიპოთეტური მეფე ძვ. წ. II ს. 90-იან წლებში. წერილობით წყაროებში მასზე არაფერია ნათქვამი. სამაგიეროდ ჩვენამდე მოაღწია მისი სახელით მოჭრილმა ოქროს ორმა სტატერმა, ლისიმაქეს ტიპის სტატერების იმიტაციამ. ეს მონეტები ისტორიული კოლხეთის ტერიტორიაზეა მიკვლეული. აკას შესახებ ერთი რამ უეჭველია – თუ ფულის ტიპოლოგია ელინურია, ქვეყანაც სწორედ ელინურ სამყაროსთანაა ინტეგრირებული. ლიტ.: Г. Ф. Дундуа, Нумизматика Античной Грузии, Тб., 1987 აკეს სტატერი კოლხეთის სამეფო
აკუსილოხი

აკუსილოხი – კოლხეთის ჰიპოთეტური მეფე ძვ. წ. 179 წლისთვის. ბერძენი ისტორიკოსი პოლიბიოსი ჯერ ასახელებს არტაქსიას (არტაშესს), დიდი არმენიის მეფეს, შემდგომ იხსენიებს აკუსილოხს, ბოლოს კი – გატალოსს, დონისპირა სარმატების მეთაურს. ე. ი. აკუსილოხის ქვეყანა თითქოს კოლხეთია. ძვ. წ. 179 წ. მცირე აზიის ელინისტურ სახელმწიფოებს შორის დაიდო ზავი. უფრო ადრე კი პონტოს მეფე ფარნაკე I თითქმის ყველას ეომებოდა რეგიონში ჰეგემონიისთვის. ზავის გარანტთაგანია აკუსილოხიც. პონტო (სინოპე, ამისო) ხომ კოლხეთის მთავარი სავაჭრო პარტნიორია. კოლხეთის სამეფო ფარნაკე I პოლიბიოსი დუნდუა თ., კოლხეთი, იბერია და პონტოს სამეფო ნუმიზმატიკური მასალების მიხედვით, თბ., 1993. მარიამ ლორთქიფანიძე, როინ მეტრეველი (2007). საქართველოს მეფეები. საქართველოს პარლამენტის ეროვნული ბიბლიოთეკა, წიგნსაცავის განყოფილება, K 281.358/3, თბილისი: გამომცემლობა „ნეკერი“, გვ. 10. ISBN 99928-58-36-2.
მაქარესი

მაქარესი — კოლხეთის სატრაპი ძვ. წ. I საუკუნის 70-იან წლებში. მითრიდატე VI ევპატორის ახლო მეგობარი. მითრიდატე VI ევპატორი პონტოს სამეფო კოლხეთის სამეფო
თურქეთის საკონსტიტუციო ისტორია

თურქეთის საკონსტიტუციო ისტორია დასაბამს იღებს „Sened-i İttifak“-ით, რომელიც 1808 წელს დაიწყო და დღემდე გრძელდება. მაჰმუდ II-ის პერიოდში, მუსტაფა-ფაშა ბაირაქთარი მიერ მომზადებული დოკუმენტი 1808 წლის 29 სექტემბერს ხელი მოეწერა რუმელელი და ანატოლიელი მთავარ კაცებსა და ოსმალეთის სახელმწიფოს შორის, რომ ცენტრალური ხელისუფლება დომინირებდეს ამ პროვინციებში. ეს დოკუმენტი თურქეთის ისტორიაში პირველ „კონსტიტუციურ დოკუმენტად“ ითვლება, რადგან თურქეთის ისტორიაში პირველად ოსმალეთის იმპერიის სახელმწიფო ძალაუფლება შეიზღუდა. 1839 წლის 3 ნოემბერს გამოცხადდა მუსტაფა რეშიდ-ფაშას მიერ მომზადებული „რეორგანიზაციის საიმპერატორო ედიქტი“, აბდულმეჯიდ I-ის პერიოდში. იმპერატორი ამ იმპერიული ბრძანებით დაიფიცა, რომ ის ამის შემდეგ პოლიტიკაში მარტო ბრძანებით და კანონებით იხელმძღვანელებს. „Hatt-ı Hümayun“, რომელიც შეავსო და გააძლიერა იმპერიული ბრძანება , 1856 წელს აბდულმეჯიდის მიერ გამოცხადდა. საუკუნეების მანძილზე თურქეთს ჰქონდა ბევრი კონსტიტუცია და შეიძლება ხასიათდებოდეს სახელმწიფო ერის, დემოკრატიზაციისა და საერთაშორისო სამართლის აღიარების მყარი ნიშნებით. თანამედროვე კონსტიტუციური ერა იწყება რესპუბლიკის დაარსებიდან. თურქეთის პირველი კონსტიტუცია 1921 წელს მიიღეს, შემდეგ 1924, 1961, 1982 წელს ახალი კონსტიტუცია მიიღეს, რომელიც 2010 და 2017 წელს შესწორება შევიდა. ბოლო საკონსტიტუციო რეფერენდუმით, თურქეთის რესპუბლიკის დაარსებიდან პირველად, ქვეყანა საპარლამენტო სისტემიდან საპრეზიდენტოზე გადავიდა. 1876: 1876 წლის ოსმალეთის კონსტიტუცია, ოსმალეთის იმპერიის პირველი საკონსტიტუციო ეპოქა (1876-78) 1909: 1876 წლის კონსტიტუციის ცვლილება და ოსმალეთის იმპერიის მეორე საკონსტიტუციო ერა (1908-20) 1921: 1921 კონსტიტუცია; თურქეთის რესპუბლიკის პირველი კონსტიტუცია; ჩამოყალიბდა ერთპალატიანი საკანონმდებლო ორგანო — დიდი ეროვნული ასამბლეა 1924: 1924 წლის შესწორებული კონსტიტუცია 1961: 1961 კონსტიტუცია; ჩამოყალიბდა პარლამენტის ზედა პალატა — სენატი, შეიქმნა ორპალატიანი სისტემა 1982: 1982 კონსტიტუცია; გაუქმდა სენატი, პარლამენტი გადაიქცა ერთპალატიან ორგანოდ 2010: შევიდა ცვლილებები 1982 წლის კონსტიტუციაში 2017: რეფერენდუმის შედეგად, 1982 წლის კონსტიტუციაში შევიდა მორიგი ცვლილებები, რომლის მიხედვით, თურქეთი საპარლამენტოდან საპრეზიდენტო მმართველობის სისტემაზე გადავიდა 1961 წლის საკონსტიტუციო რეფერენდუმი 1982 წლის საკონსტიტუციო რეფერენდუმი 2007 წლის საკონსტიტუციო რეფერენდუმი 2010 წლის საკონსტიტუციო რეფერენდუმი 2017 წლის საკონსტიტუციო რეფერენდუმი ↑ The Grand National Assembly of Turkey. (2016-07-15) Constitution Of The Republic Of Turkey. The Grand National Assembly of Turkey. დაარქივებულია ორიგინალიდან — 2020-02-09. ციტირების თარიღი: 2016-07-15 ↑ Draft proposal tr (2007). დაარქივებულია ორიგინალიდან — 2007-12-16. ციტირების თარიღი: 2008-01-01. ↑ Yavuz, Ercan (2008-01-01). „New constitution to dominate 2008“. Zaman. დაარქივებულია ორიგინალიდან — 2008-02-13. ციტირების თარიღი: 2008-01-01.
კოლხური ძელური

კოლხური ძელური — საცხოვრებელი სახლის ტიპი, რომელიც გავრცელებული იყო ანტიკურ კოლხეთში. ვიტრუვიუსი, ცნობილი რომაელი არქიტექტორი თავის წიგნში "10 წიგნი არქიტექტურის შესახებ" კარგად აღწერს კოლხური ძელური ნაგებობის სქემას: "კოლხეთში ხე-ტყის სიუხვის გამო ხის ძელებს მიწაზე აწყობენ, შემდეგ გარდიგარდმო სხვა ძელებს ადებენ. ამრიგად იზღუდება ნაგებობის სივრცე. ოთხივე მხრივ შეკრული ძელების წყობით თანდათან ამოჰყავთ ძელების კედლები, აგებენ კოშკებს, ძელებს შორის ადგილებს კი, რომლებიც ძელის სიმრუდის გამო რჩება, ავსებენ თიხით. ამგვარადვე ამოჰყავთ პირამიდული გადახურვა, რომლის ძელებიც თანდათანობით მოკლდება. ასეთი გადახურვა აქ დამახასიათებელია" ( II, I, 4, 50). ასეთი სახლების აგება იაფიც ჯდებოდა და კოლხეთი ხის ჯიშების სიუხვითაც გამოირჩეოდა და სიმრავლითაც. ძირითადად დაბალი სოციალური ფენის მიერ გამოიყენებოდა საცხოვრებლად. მას თავდაცვითი სიმაგრეც გააჩნდა მტრის უეცარი შემოსევებისაგან თავდასაცავად. გ. გამყრელიძის "ომი და შეიარაღება იბერია კოლხეთში" (ბაკურ სულაკაურის გამომცემლობა, 2010 წ.)
Barn Jams

Barn Jams — ინსტრუმენტული კომპოზიციების სერია, რომელიც შესრულდა დეივიდ გილმორის და მისი 2006 წლის ტურნეს On an Island შემადგენლობის ნაწილის მიერ. დეივიდის გარდა, ასეთები იყვნენ: გაი პრეტი (ბასი), რიჩარდ რაიტი (კლავიშებიანები) და სტივ დისტანისლაო (დასარტყმელი საკრავები). სესიები, რომლებიც გაიმართა დეივიდის სასექსში მდებარე სახლის ბეღელში, ჩაიწერეს და გადაიღეს. უცნობია, თუ რამდენი იმპროვიზაციული მონაკვეთი არსებობს, თუმცა, Live in Gdańsk-ის მეორე DVD-ზე, ერთ-ერთ ინტერვიუში გილმორი აღნიშნავს, რომ ჩაიწერა დაახლოებით „200 ჯემი“. სამი კომპოზიცია გამოვიდა Live in Gdańsk-ის 4 დისკიან ვერსიაში, ერთი — Remember That Night-ზე (2007), ხოლო კიდევ ოთხი ორიგინალური — 2015 წლის ალბომის Rattle That Lock დელუქს გამოცემაში. ითვლება, რომ Barn Jams-ში წარმოდგენილია რიჩარდ რაიტის უკანასკნელი ცნობილი ჩანაწერები. Island Jam 2007 (გილმორი) აგრეთვე ცნობილია „Island Jam“, რომელიც არის სინგლის „Smile“ b-მხარე. ეს ვერსია ჩაიწერა Barn Jams-ის პერიოდში, 2007 წლის იანვარში. ვიდეოს სახით 4 დისკიან გამოცემაში, აგრეთვე აუდიოს სახით Live in Gdańsk-ის 5 გრამფირფიტიან ვერსიაში შეტანილია შემდეგი კომპოზიციები: Barn Jam 166 (4:49) (გილმორი) Barn Jam 192 (2:49) (გილმორი) (არ არის შეტანილი გრამფირფიტაში) Barn Jam 121 (7:32) (გილმორი) დეივიდის მეოთხე სოლო ალბომის Rattle That Lock CD/Blu-ray ან CD/DVD დელუქს გამოცემებში შეტანილია: Barn Jam 1 (გილმორი) Barn Jam 2 (გილმორი) Barn Jam 3 (გილმორი) Barn Jam 4 (გილმორი) დეივიდ გილმორი - გიტარები, სტილ გიტარა, დასარტყმელი საკრავები „Barn Jam 192“-ში რიჩარდ რაიტი - კლავიშებიანები გაი პრეტი - ბას-გიტარა, გიტარა „Barn Jam 192“-ში სტივ დისტანისლაო - დასარტყმელი საკრავები, კონტრაბასი „Barn Jam 192“-ში ↑ Live in Gdańsk, 2008, DVD 2. ↑ 2.0 2.1 მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
კოლხური სიმაგრე

კოლხური სიმაგრე — ანტიკური პერიოდის კოლხეთის სამეფოში ფართოდ გავრცელებული ხის სიმაგრის ტიპი. მსგავსი სპეციფიკის სიმაგრეების არსებობას კოლხეთის ტერიტორიაზე დაწვრილებით აღწერს ბერძენი ისტორიკოსი ქსენოფონტი, რომელმაც ისინი სამხრეთ კოლხეთში გავლისას იხილა. „ანაბასის“ მიხედვით, კოლხური სიმაგრე შემდეგნაირად გამოიყურებოდა: მთელს პერიმეტრზე წყლით სავსე ფართე მიწათხრილი ჰქონდა შემოვლებული. მიწათხრილის შემდეგ მაღალი მიწაყრილი, რომელზედაც ხის ძელებისაგან შეკრული გალავანი იყო აგებული და თან გალავანშივე ხის კოშკები ჰქონდა დატანებული. ერთ-ერთი ასეთი სიმაგრე იმდენად კარგად დაიცვეს კოლხებმა, რომ ბერძნებმა არცთუ მისი აღება ვერ შესძლეს, არამედ ბევრი დახოცილი და დაჭრილი დატოვეს ბრძოლის ველზე. ხოლო ზოგიერთებს ადვილად იღებდნენ ხოლმე. როგორც წესი, ასეთ სიმაგრეებში მოსახლეობაც ცხოვრობდა, მაგრამ არა მრავალრიცხოვანი. მასალად ხის გამოყენება არ უნდა იყოს გასაკვირი, იმ ფაქტიდან გამომდინარე, რომ კოლხეთი ხე-ტყის რესურსებით იყო მდიდარი. ასეთი სიმაგრის აღება საკმაოდ ძნელი ასაღები უნდა ყოფილიყო ნებისმიერი მტრისთვის. მას ბევრი დაბრკოლების გადალახვა უწევდა მტრის ისრების გარემოცვაში. თანაც ქსენოფონტი აღნიშნავს, რომ როდესაც ერთ ერთი სიმაგრის აღება სცადეს ბერძნებმა, „არც უკან დახევა იყო ადვილი, რადგან ქალაქის დამცველები სიმაგრეებიდან უცებ გამოიჭრებოდნენ ხოლმე და ხელჩართულ ბრძოლებს გვიმართავდნენ“. ასეთი სიმაგრეები მთელს სამხრეთ კოლხეთში საზღვრისპირას იყო განლაგებული და ერთგვარ საფორტიფიკაციო სისტემას ქმნიდა, რომელიც კოლხეთის სამეფოს საზღვრების დაცვას ემსახურებოდა. თანაც აქ მდგარი გარნიზონებიც მუდმივ საბრძოლო მზადყოფნაში იმყოფებოდნენ. მათი რაოდენობა არ უნდა ყოფილიყო მრავალრიცხოვანი (სულ რამდენიმე ასეული პროფესიონალი მებრძოლი თუ იქნებოდა), მაგრამ საკმაოდ ანგარიშგასაწევ ძალას წარმოადგენდნენ. ყველა კოხური სამოსახლო, მათ შორის, საკუთრივ ცენტრალურ კოლხეთშიც კი, წარმოადგენდა გამაგრებულ ადგილს ხის გალანითა და კოშკებით. მაგრამ ცალკეული ციხეები, რომლებშიც მოსახლეობა არც ცხოვრობდა, უფრო დახვეწილი იყო. კედლის ნახევარი ძირიდან ქვით იყო ნაგები, ხოლო შემდეგ ხის მოკლე ძელები ჰქონდა ჩატანებული. კოშკები კი მთლიანად ხით იყო ნაგები და გადახურვა ჰქონდა ან სელის ან თივის (მაგ. საქორქიოს სიმაგრე). ზოგიერთი სიმაგრე უფრო გაშლილ და დიდ გამაგრებულ დასახლებას წარმოადგენდა. არქეოლოგიური აღმოჩენებით დასტურდება გამაგრებული სამოსახლოები, რომლებიც საკმაოდ მასიურ დასახლებას წარმოადგენდნენ (ხანძრის გავრცელების მიხედვით). გ. გამყრელიძე, „ომი და შეიარაღება იბერია კოლხეთში“, ბაკურ სულაკაურის გამომცემლობა, 2010 წ.
ნოსობი

ნოსობი — მდინარის მშრალი კალაპოტი სამხრეთ ნამიბიაში, ბოტსვანისა და სამხრეთ აფრიკის რესპუბლიკის კალაჰარის რეგიონში. სიგრძე 740 კილომეტრია. წყალი ბოლოს 1989 წელს ჩადგა. სათავეს იღებს ორი მდინარის — სვარტ-ნოსობისა და ვიტ-ნოსობის შეერთების შედეგად (თეთრი და შავი ნოსობი). თავის მხრივ, ეს ორი მდინარე სათავეს ოტჯიჰავერის ქედის აღმოსავლეთ კალთებზე იღებს, ვინდჰუკის აღმოსავლეთით. ერთმანეთს ერწყმიან ქალაქ გობადისიდან 80 კმ-ით სამხრეთით. ერთმანეთთან შეერთების შემდეგ, მდინარე გაივლის ლეონარდვილისა და არანაოსის დასახლებებს, შემდეგ კი სამხრეთ აფრიკაში, უნიონს-ენდში შედის. ამის შემდეგ, მდინარის კალაპოტზე გაივლის ბოტსვანის საზღვარი და დაახლოებით 200 კმ მანძილზე მიიკლაკნება კგალაგადის ტრანსსასაზღვრო პარკში. მიჩნეულია, რომ კალაჰარის რეგიონში, ნოსობში წყალი საუკუნეში ერთხელ დგება. სამაგიეროდ, წყალი მიედინება მიწისქვეშ, რაც ბალახისა და აკაციის ერთ-ერთი სახეობის ზრდას განაპირობებს. ხანდახან, დიდი ავდრის შემდეგ, ნოსობში მცირე ხნით დგება წყალი, რა დროსაც მის ნაპირებზე გარეულ ცხოველთა ჯოგები იყრის თავს. ზღვის დონიდან 890 მ სიმაღლეზე, ნოსობი მდინარე მოლოპოს უერთდება, რომელიც თავის მხრივ, ორანჟის შენაკადია. ნამიბიის მდინარეების სია The Northern Ephemeral Rivers of the Orange-Senqu River Basin[მკვდარი ბმული] ↑ Raper, P.E. (2004). South African Place Names. Jonathan Ball, Jhb & Cape Town, გვ. 278. ISBN 1-86842-190-2.
ივანა ბაკერო

ივანა ბაკერო (დ. 11 ივნისი, 1994) — ესპანელი მსახიობი. ივანა დაიბადა ბარსელონაში, ივან ბაკეროსა და ჯულია მასიასის ოჯახში. ის სწავლობდა ბარსელონას ამერიკულ სკოლაში, სადაც დაეუფლა ინგლისურ, ესპანურ და კატალანურ ენებზე საუბარს. ივანამ მსახიობობა რვა წლის ასაკში დაიწყო. იგი პატარა როლებს ასრულებდა სხვადასხვა ფილმებში. მათ შორის ყველაზე მნიშვნელოვანია „მტვრევადი“, რომელშიც თამაშობდა მცირე როლს, მსახიობებთან, კალისტა ფლოქჰარტთან და რიჩარდ როქსბურგთან ერთად. ივანა აგრეთვე მონაწილეობს ფილმებში „ნადირობა მაქციაზე“ და „როტვეილერი“. იგი აგრეთვე რამდენიმეჯერ გამოჩნდა ესპანურ ტელევიზიაში. 1000 მსახიობს შორის, ბაკერომ შეძლო მიეღო ოფელიას როლი ფილმში „ფავნის ლაბირინთი“. თავდაპირველად ეს როლი განკუთვნილი იყო 8 წლის გოგონასთვის, თუმცა მოგვიანებით სცენარი შეცვალეს და მთავარ როლზე 11 წლის ბაკერო აირჩიეს. ამ როლისთვის მან მიიღო გოიას ჯილდო საუკეთესო ახალი მსახიობისთვის. 2009 წელს მან ითამაშა მთავარი როლი ჯონ კონოლის საშინელებათა ფილმში „ახალი ქალიშვილი“, კევინ კოსტნერთან ერთად. 2015 წელს მონაწილეობა მიიღო MTV-ს ტელესერიალში „შანარას ქრონიკები“, რომელშიც ერეტრიას როლს თამაშობდა. სერიალის პრემიერა გაიმართა 2016 წლის იანვარში. შეგიძლიათ იხილოთ მედიაფაილები თემაზე „ივანა ბაკერო“ ვიკისაწყობში. ოფიციალური საიტი ივანა ბაკერო კინოფილმების ინტერნეტ-მონაცემთა ბაზაში ↑ Ivana Baquero Fansource
ბარძაყის ძვალი

ბარძაყის ძვალი (ლათ. femur, os femoris) — ადამიანის ჩონჩხის ლულისებრ ძვლებს შორის, ყველაზე გრძელი და მსხვილი ძვალი. ძვალს აქვს მკვეთრად გამოკვეთილი ცილინდრული ფორმა, რომელიც წინ ოდნავ შეზნექილია. მის უკანა ზედაპირზე მისდევს ხორკლიანი ხაზი, რომელიც ბარძაყის ძვალს ყოფს ლატერალურ და მედიალურ ბაგეებად. აღნიშნულზე განლაგებულია ადამიანის კუნთები. ლატერალური (გარეთა) ბაგე, ძვლის ქვედა მესამედში იხრება და მიემართება ლატერალური როკისაკენ, ხოლო ზედა მეასამედში გადადის დუნდულოვან ხორკლში. მედიალური ბაგე, ბარძაყის ქვედა მესამედში იხრება მედიალური როკისაკენ და ლატერალურ ბაგესთან ერთად მოსაზღვრავს სამკუთხა ფორმის მუხლქვეშა ზედაპირს. მედიალური ბაგე ზედა ნაწილში გრძელდება ქედის ხაზში. სხეულის დაახლოებით შუა ნაწილში, ხორკლიანი ხაზის გვერდით მდებარეობს მასაზრდოებელი ხვრელი, რომელიც გრძელდება პროქსიმალურად მიმართულ მასაზრდოებელ არხში. ბარძაყის ძვლის ზემო, ანუ პროქსიმალურ ბოლოსა და სხეულის საზღვარზე მდებარეობს ორი ბორცვი – დიდი და მცირე ციბრუტები. „Femora“. Merriam-Webster Dictionary. „Femora“. Dictionary.com Unabridged. Random House. ბარძაყის ძვალი (ლალი დათეშიძის პროექტი) დაარქივებული 2017-06-05 საიტზე Wayback Machine. ვიკისაწყობში არის გვერდი თემაზე: ბარძაყის ძვალი
No Limits (2 Unlimited-ის ალბომი)

No Limits — ჰოლანდიური ევროდენს დუეტ 2 Unlimited-ის მეორე სტუდიური ალბომი. გამოვიდა 1993 წელს. ალბომიდან ხუთი სინგლი გამოიცა, მათ შორის — „No Limit“, რომელიც მრავალ ევროპულ ჩარტში პირველ ადგილს იკავებდა. რამდენიმე ქვეყანაში ალბომმა პლატინის სტატუსი მიიღო. ↑ Allmusic-ის მიმოხილვა ↑ Smash Hits, 1993, მიმოხილვა ↑ Allmusic: 2 Unlimited (Biography). Allmusic. ციტირების თარიღი: 2012-05-06.
გენოტიპი

გენოტიპი (ბერძ. genos — გვარი და ტიპი) — ორგანიზმის ქრომოსომებში ლოკალიზებური ყველა გენის ერთობლიობა. ტერმინი შემოიღო დანიელმა ბიოლოგმა ვილჰელმ იოჰარსენმა 1909 წელს. ფართო გაგებით გენოტიპი არის ორგანიზმის ყველა მემკვიდრული ფაქტორის — ბირთვულის (გენომი), ციტოპლაზმურის (პლაზმონი) და პლასტიდურის (პლასტიდომი) ერთობლიობა. ეს ურთიერთმოქმედ გენთა სისტემაა, რომელიც შეიცავს გენეტიკურ ინფორმაციას ყველა შესაძლო ფენოტიპის, ე.ი. ორგანიზმის შინაგან და გარეგან ნიშან-თვისებათა ერთობლიობის შესახებ. გენოტიპი შედგება ცალკეული დისკრეტული ერთეულების — გენებისაგან, რომლებიც ორგანიზმის ნიშან-თვისების განსაზღვრავენ. გენეტიკური ნომენკლატურა
ჩახირლი (გოქჩაი)

ჩახირლი (აზერ. Çaxırlı) — სოფელი აზერბაიჯანში, გოქჩაის რაიონში. მოსახლეობის რაოდენობა — 3 062 კაცი. ჩახირლი GEOnet სახელების სერვერზე
ჩაიარხი

ჩაიარხი (აზერ. Çayarxı) — სოფელი აზერბაიჯანში, გოქჩაის რაიონში. მოსახლეობის რაოდენობა — 1 574 კაცი. ჩაიარხი GEOnet სახელების სერვერზე
შავი ზღვის საერთაშორისო უნივერსიტეტი

შავი ზღვის საერთაშორისო უნივერსიტეტი (ინგლ. International Black Sea University; ასევე: IBSU) 1995 წლიდან ეწევა სასწავლო და სამეცნიერო საქმიანობას. უნივერსიტეტი არის პირველი ინგლისურენოვანი საგანმანათლებლო დაწესებულება, რომელიც სწავლების სამივე საფეხურზე ახორციელებს საგანმანათლებლო პროგრამებს, როგორც ინგლისურ, ისე ქართულ ენებზე. უნივერსიტეტში მოქმედებს 39 აკრედიტებული საგანმანათლებლო პროგრამა. სწავლის მაღალ დონეს ადგილობრივი და მსოფლიოს სხვადასხვა ქვეყნიდან მოწვეული 200-ზე მეტი პროფესორ - მასწავლებელი უზრუნველყოფს. შავი ზღვის საერთაშორისო უნივერსიტეტი სტუდენტებს უამრავ შესაძლებლობას სთავაზობს. ხარისხიანი განათლების გარდა, სტუდენტებს შესაძლებლობა აქვთ დაესწრონ მრავალფეროვან საჯარო ლექციებს, სხვადასხვა დარგის ექსპერტებთან დისკუსიებს, მონაწილეობა მიიღონ ადგილობრივ თუ საერთაშორისო კონფერენციებში, იმიტირებულ სასამართლო პროცესებში, ისარგებლონ ბიბლიოთეკაში არსებული 25000-ზე მეტი წიგნით და მუდმივად განახლებადი ელექტრონული ლიტერატურით. უნივერსიტეტში მუშაობს 20-ზე მეტი განსხვავებული მიმართულების სტუდენტური კლუბი, სპორტის სხვადასხვა სახეობაში ტარდება ჩემპიონატები. სტუდენტებს აქვთ სპორტდარბაზში, კალათბურთის მოედანზე, ღია და დახურულ სტადიონებზე ვარჯიშის შესაძლებლობა, ექსკურსიები, პიკნიკები, ლაშქრობები და სხვა კლასგარეშე აქტივობები. შავი ზღვის საერთაშორისო უნივერსიტეტის საიტი ↑ https://web.archive.org/web/20221123144401/https://www.auf.org/les_membres/nos-membres/
ჩარაჯა

ჩარაჯა (აზერ. Çərəcə) — სოფელი აზერბაიჯანში, გოქჩაის რაიონში. მოსახლეობის რაოდენობა — 985 კაცი. ჩარაჯა GEOnet სახელების სერვერზე
ლუსინე ზაქარიანი

ლუსინე ზაქარიანი (სომხ. Լուսինե Զաքարյան; დაბადების სახელი - სვეტლანა ზაქარიანი; დ. 1 ივნისი, 1937; ახალციხე, საქართველოს სსრ — გ. 30 დეკემბერი, 1992; ერევანი, სომხეთი) — სომეხი სოპრანო, რომელიც დაიბადა და გაიზარდა საქართველოს სამხრეთ რეგიონში, სამცხე-ჯავახეთში. 1952 წელს გადავიდა ოჯახთან ერთად ერევანში, სადაც დადიოდა საშუალო მუსიკალურ სკოლაში. 1957 წელს ჩააბარა რა ერევნის სახელმწიფო მუსიკალურ კონსერვატორიაში მისი ნიჭიერება მალევე გახდა ნათელი. 1970 წლიდან 1983 წლამდე ზაქარიანი იყო სომხეთის ტელევიზიისა და რადიოს სოლისტი სიმფონიურ ორკესტრთან ერთად. ის ასევე მღეროდა სომხეთის სამოციქულო ეკლესიის წმინდა საყდრის, ეჩმიაძინის საკათედრო ტაძრის გუნდში. სწორედ მრავალსაუკუნოვანი სომხური სასულიერო ჰიმნების არაჩვეულებრივი შესრულების გამო არის ლუსინე დღეს კარგად ცნობილი. ზაქარიანი ცნობილი იყო როგორც საერთაშორისო საოპერო რეპერტუარებით ასევე სომხური ტრადიციული და საეკლესიო მუსიკით. „დღეს ცნობილი სომეხი მომღერლის, ლუსინე ზაქარიანის დაბადების დღეა“. panarmenian.net. 1 June 2011 (რუსულად) ლუსინე (სვეტლანა) აბეტოვის ასული ზაქარიანი (1937—1991). greatarmenian.narod.ru (რუსულად) ↑ 1.0 1.1 სომხური საბჭოთა ენციკლოპედია / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974. <a href="https://wikidata.org/wiki/Track:Q164396"></a><a href="https://wikidata.org/wiki/Track:Q124405912"></a><a href="https://wikidata.org/wiki/Track:Q6429958"></a><a href="https://wikidata.org/wiki/Track:Q2657718"></a> ↑ 2.0 2.1 Ով ով է. հայեր / Հ. Այվազյան — Երևան: Հայկական հանրագիտարան հրատարակչություն, 2005. — ტ. 1. — გვ. 395. <a href="https://wikidata.org/wiki/Track:Q13053761"></a><a href="https://wikidata.org/wiki/Track:Q124405912"></a><a href="https://wikidata.org/wiki/Track:Q1953"></a><a href="https://wikidata.org/wiki/Track:Q28722393"></a>
ჩარაქა

ჩარაქა (აზერ. Çərəkə) — სოფელი აზერბაიჯანში, გოქჩაის რაიონში. მოსახლეობის რაოდენობა — 3 480 კაცი. ჩარაქა GEOnet სახელების სერვერზე
ჯაირლი (გოქჩაის რაიონი)

ჯაიირლი (აზერ. Cəyirli) — სოფელი აზერბაიჯანში, გოქჩაის რაიონში. მოსახლეობის რაოდენობა — 1 844 კაცი. ჯაირლი GEOnet სახელების სერვერზე ↑ http://www.azerpost.az/?options=content&id=188
ჯირქენდი

ჯირქენდი (აზერ. Cırkənd) — სოფელი აზერბაიჯანში, გოქჩაის რაიონში.
ჯირქურდი

ჯირქურდი (აზერ. Cırqurd) — სოფელი აზერბაიჯანში, გოქჩაის რაიონში. ჯირქურდი GEOnet სახელების სერვერზე
დიოვრანლი

დიოვრანლი (აზერ. Dövranlı) — სოფელი აზერბაიჯანში, გოქჩაის რაიონში. მოსახლეობის რაოდენობა — 326 კაცი.
ალიქენდი (გოქჩაი)

ალიქენდი (აზერ. Əlikənd) — სოფელი აზერბაიჯანში, გოქჩაის რაიონში. ალიქენდი GEOnet სახელების სერვერზე
არაბჯაბირლი-ბალადიიაზი

არაბჯაბირლი-ბალადიიაზი (აზერ. Ərəbcəbirli bələdiyyəsi) — მუნიციპალიტეტი აზერბაიჯანში, გოქჩაის რაიონში. მოსახლეობის რაოდენობა — 3 839კაცი.
არაბშაჰვერდი (გოქჩაი)

არაბშაჰვერდი (აზერ. Ərəbşahverdi) — სოფელი აზერბაიჯანში, გოქჩაის რაიონში. არაბშაჰვერდი GEOnet სახელების სერვერზე
ჰაჯალიქენდი

ჰაჯალიქენდი (აზერ. Hacalıkənd) — სოფელი აზერბაიჯანში, გოქჩაის რაიონში. მოსახლეობის რაოდენობა — 1 063 კაცი. ჰაჯალიქენდი GEOnet სახელების სერვერზე
ჰაჯიაღაბეილი

ჰაჯიაღაბეილი (აზერ. Hacıağabəyli) — სოფელი აზერბაიჯანში, გოქჩაის რაიონში. ჰაჯიაღაბეილი GEOnet სახელების სერვერზე